ఆకేపాటి అమరనాథరెడ్డి

ఆకేపాటి అమరనాథరెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009లో రాజంపేట నియోజకవర్గం నుండి ఎమ్మెల్యేగా గెలిచాడు. ఆకేపాటి అమరనాథరెడ్డి  2021లో కడప జిల్లా పరిషత్‌  చైర్మన్‌గా నియమితుడయ్యాడు.

రాజకీయ జీవితం
ఆకేపాటి అమ‌ర‌నాథ‌రెడ్డి కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి వై ఎస్ రాజశేఖర్ రెడ్డి ముఖ్యమంత్రిగా ఉన్న సమయంలో  క‌డ‌ప జిల్లా కాంగ్రెస్ అధ్య‌క్షునిగా ప‌ని చేశాడు. ఆయన 2009లో రాజంపేట నియోజకవర్గం నుండి కాంగ్రెస్ అభ్యర్ధిగా పోటీ చేసి తన సమీప ప్రత్యర్థి టీడీపీ అభ్యర్థి  కసిరెడ్డి మదన్ మోహన్ రెడ్డి  పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. 

ఆకేపాటి అమ‌ర‌నాథ‌రెడ్డి 2009లో ముఖ్యమంత్రిగా  వై ఎస్ రాజశేఖర్ రెడ్డి  మ‌ర‌ణానంత‌రం ఆంధ్రప్రదేశ్ రాష్ట్రంలో జరిగిన రాజ‌కీయం ప‌రిణామాలు నేపథ్యంలో  కాంగ్రెస్ ప్ర‌భుత్వంపై ప్ర‌వేశ పెట్టిన అవిశ్వాస తీర్మానికి మ‌ద్ద‌తు ప్ర‌క‌టించిన నేపథ్యంలో ఆయనపై అన‌ర్హ‌త వేటు ప‌డింది. దీంతో 2012లో జ‌రిగిన ఉప ఎన్నిక‌లో తిరిగి ఆయ‌న వైసీపీ అభ్యర్థిగా పోటీ చేసి ఎమ్మెల్యేగా గెలిచాడు.  2014లో జరిగిన ఉమ్మడి ఆంధ్రప్రదేశ్ రాష్ట్ర విభ‌జ‌న త‌ర్వాత 2014లో జరిగిన ఎన్నికల్లో ఆయన ఓడిపోయాడు. ఆ తరువాత ఆయన అసెంబ్లీ నియోజకవర్గం ఇంచార్డ్ గా పని చేశాడు. 

2014లో తెలుగుదేశం పార్టీ ఎమ్మెల్యేగా గెలిచిన మేడా వెంకట మల్లికార్జునరెడ్డి  వైఎస్సార్ కాంగ్రెస్ పార్టీలో చేరడంతో  ఆకేపాటి అమ‌ర‌నాథ‌రెడ్డికి రాజంపేట సీటు ద‌క్క‌లేదు.  ఆయన ఆ తరువాత  వైఎస్సార్‌సీపీ రాజంపేట పార్లమెంటరీ జిల్లా అధ్యక్షుడిగా పని చేస్తూ 2021లో రాజంపేట జెడ్ప‌టీసీ స‌భ్యుడిగా ఎన్నికై కడప జిల్లా పరిషత్‌  చైర్మన్‌గా నియమితుడయ్యాడు.

మూలాలు

వైఎస్‌ఆర్ జిల్లా వ్యక్తులు
కడప జిల్లా నుండి ఎన్నికైన శాసన సభ్యులు
కడప జిల్లా రాజకీయ నాయకులు
ఆంధ్రప్రదేశ్ శాసన సభ్యులు (2009)